ΓΡΑΠΤΗ ΕΡΩΤΗΣΗ E-2273/01

υποβολή: Bart Staes (Verts/ALE) προς το Συμβούλιο

(3 Αυγούστου 2001)

Θέμα: Εξωτερική πολιτική σε σχέση με τη Μακεδονία

Ο συντονιστής της εξωτερικής πολιτικής της Ευρωπαϊκής Ένωσης, Χαβιέ Σολάνα, διαπραγματεύθηκε τις τελευταίες εβδομάδες, με μεγάλη επιμονή, μια λύση στη μακεδονική διένεξη. Ο εκπρόσωπός του, Φρανσουά Λεοτάρ,πέβαλε τελικά μια πρόταση που προβλέπει την αναγνώριση της αλβανικής ως επίσημης γλώσσας, την αύξηση του αριθμού των αλβανικής καταγωγήςπηκόων στις θέσεις της δημόσιας διοίκησης, την αποκέντρωση της διαδικασίας λήψης αποφάσεων και την τροποποίηση του Συντάγματος. Όλα αυτά, με την προϋπόθεση του αφοπλισμού των αλβανών ανταρτών.

1. Δεν πιστεύει το Συμβούλιο ότι ο μονομερής αφοπλισμός των αλβανών ανταρτών είναι εκ προοιμίου καταδικασμένος να αποτύχει· Με άλλα λόγια, είναι το Συμβούλιο πεπεισμένο ότι μόνο με τον αφοπλισμό των ένοπλων ομάδων — και, συνεπώς, και των μακεδόνων εφέδρων των οποίων ο αριθμόςπολογίζεται σε 10 000 — και των διαφόρων ομάδων πολιτών θα γίνει εφικτή η ειρήνευση·

2. Πιστεύει το Συμβούλιο ότι μια μινιμαλιστική πρόταση, όπως αυτή πουπέβαλε ο Φρανσουά Λεοτάρ, έχει κάποια πιθανότητα να γίνει αποδεκτή από τους αλβανούς διαπραγματευτές·

3. Είναι διατεθειμένο το Συμβούλιο ναποβάλει ένα σχέδιο βάσης που θα μετατρέπει τη Μακεδονία σε ομοσπονδιακό κράτος με ίσα δικαιώματα για τους Αλβανούς και τους Μακεδόνες σλαβικής καταγωγής και με αναγνώριση των δικαιωμάτων άλλων εθνικών μειονοτήτων, ώστε να γίνει πραγματικά δυνατή η μακροπορόθεσμη ειρηνική συμβίωση στη χώρα αυτή·

Απάντηση

(17 Δεκεμβρίου 2001)

Τα πρόσφατα γεγονότα αποτελούν, αφ' εαυτών, απάντηση στην ερώτηση που έθεσε ο αξιότιμος κ. Βουλευτής, κυρίως όσον αφορά τα σημεία 1 και 2 της ερώτησης. Η Συμφωνία-πλαίσιο της Οχρίδας της 13ης Αυγούστου, η οποίαπεγράφη χάρις στην επιμονή του Γενικού Γραμματέως/Υπάτου Εκπροσώπου της ΚΕΠΠΑ κ. Σολάνα — όπως το αναγνωρίζει ο αξιότιμος Βουλευτής — και στις προσπάθειες που κατέβαλε επιτόπου ο Ειδικός Εκπρόσωπος της Ένωσης, κ. Φρανσουά Λεοτάρ, και ο αμερικανός απεσταλμένος, κ. Τζαίημς Πάρντιου, αποτελεί σημαντική επιτυχία της Ευρωπαϊκής Ένωσης και της ευρωπαϊκής διπλωματίας γενικότερα.

Στο παρόν στάδιο, η διεθνής προσπάθεια για την προοδευτική εφαρμογή της Συμφωνίας-πλαισίου συνεχίζεται σε δύο τομείς: στον πολιτικό τομέα, στον οποίο επιδιώκεται η ταχεία θέσπιση των προβλεπομένων μεταρρυθμίσεων (συνταγματικές, πολιτικές και οικονομικές αλλαγές, κυρίωςπέρ των μειονοτήτων), και ο οποίος καλύπτεται κατά κύριο λόγο από την Ευρωπαϊκή Ένωση και τον ειδικό της εκπρόσωπο στα Σκόπια, και στον τομέα της κυρίως ειπείν ασφάλειας,πό την αιγίδα του ΝΑΤΟ με τη επιχείρηση Ουσιαστική Συγκομιδή, την οποία αντικατέστησε από τις 27 Σεπτεμβρίου 2001 η επιχείρηση Amber Fox.

Η Ευρωπαϊκή Ένωση θα μεριμνήσει, με ιδιαίτερη προσοχή, και σε συντονισμό με τους λοιπούς παρόντες οργανισμούς, ώστε οι συμφωνίες να τεθούν σε εφαρμογή εξ ολοκλήρου και το ταχύτερο δυνατόν. Προς τον σκοπό αυτόν, πέραν της ενισχύσεως του επί τόπου γραφείου του κ. Λεοτάρ, η Ευρωπαϊκή Ένωση επικύρωσε την απόφαση του κ. Σολάνα, Γενικού Γραμματέως/Ύπάτου Εκπροσώπου της ΚΕΠΠΑ, για αυξημένη παρουσία της Αποστολής Επιτήρησης της Ευρωπαϊκής Ένωσης στην ΠΓΔΜ κατά 35 άτομα (ο ΟΑΣΕ πολλαπλασίασε τον αριθμό των παρατηρητών του).

Ως προς το σημείο 3 της ερώτησης του αξιότιμου κ. Βουλευτού, η Συμφωνία-πλαίσιο της 13ης Αυγούστου αποτελεί για την Ευρωπαϊκή Ένωση εγγύηση για την αποκατάσταση της ειρήνης και σταθερότητας και για την εθνική συμφιλίωση μεταξύ όλων των κοινοτήτων χάρις στις συνταγματικές λύσεις οι οποίες θα εδραιώσουν τα δικαιώματα όλων των εθνικών μειονοτήτων και ιδίως της σημαντικής αλβανικής μειονότητας η οποία αντιπροσωπεύει το ένα τρίτο σχεδόν του πληθυσμού, με σεβασμό της εδαφικής ακεραιότητας και της ενότητας της χώρας. Ένα από τα μέσα προς επίτευξη αυτού του στόχου είναι η αποκέντρωση και η ανάπτυξη της τοπικής αυτοδιαχείρισης.

Κατά τη σύνοδό του στις 8 και 9 Οκτωβρίου 2001, το Συμβούλιο εξέφρασε ανησυχίες για το γεγονός ότι η εκ μέρους της ΠΓΔΜ εφαρμογή της Συμφωνίας — πλαισίου δεν σημείωσε αρκετή πρόοδο. Υπενθυμίζοντας τη θέση του σχετικά, το Συμβούλιο απηύθυνε έκκληση προς τη Βουλή της χώρας αυτής να εγκρίνει το συντομότερο δυνατό όλες τις συνταγματικές και νομοθετικές διατάξεις που συμφώνησαν τα Μέρη, ανοίγοντας έτσι το δρόμο για την εις το ακέραιο εφαρμογή της Συμφωνίας — πλαισίου, για την οποία, όπως επανέλαβε, είναι αποφασισμένο να παίξει ενεργό ρόλο. Πάντως το Συμβούλιοπογράμμισε επίσης ότι προϋπόθεση για να ενισχύσει τις μεταρρυθμιστικές προσπάθειες της κυβέρνησης της ΠΓΔΜ είναι η ικανοποιητική έκβαση της κοινοβουλευτικής διαδικασίας αναθεωρήσεως του Συντάγματος. Στο πλαίσιο αυτό, το Συμβούλιο διαπίστωσε ότι δεν πληρούνται οι όροι για τη σύγκληση της Διάσκεψης των Δωρητών.

Τέλος, το Συμβούλιο πληροφορεί τον αξιότιμο κ. Βουλευτή ότι ο Γενικός Γραμματέας και Ύπατος εκπρόσωπος για την ΚΕΠΠΑ κ. Σολάνα επισκέφθηκε επανειλημμένως τη χώρα για να βοηθήσει να σημειωθεί πρόοδος στο πλαίσιο της κοινοβουλευτικής διαδικασίας, χάρις δε στις προσπάθειές του έγιναν κάποια βήματα, ακόμη και στο κεντρικό θέμα του προοιμίου του Συντάγματος.